Document ID: 32008R0750

UREDBA KOMISIJE (ES) št. 750/2008
z dne 30. julija 2008
o spremembi Uredbe (ES) št. 414/2008 o določitvi podrobnih pravil za uporabo Uredbe Sveta (ES) št. 1255/1999 glede dodeljevanja pomoči za zasebno skladiščenje nekaterih sirov v obdobju skladiščenja 2008/2009
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1) ter zlasti člena 43 v povezavi s členom 4 Uredbe,
ob upoštevanju naslednjega:
(1)
Priloga k Uredbi Komisije (ES) št. 414/2008 (2) vsebuje seznam sirov, ki so upravičeni do pomoči za zasebno skladiščenje v obdobju skladiščenja 2008/2009.
(2)
Romunski organi so zahtevali pravico do sodelovanja v shemi pomoči za zasebno skladiščenje nekaterih sirov v obdobju skladiščenja 2008/2009.
(3)
Na podlagi zahteve Romunije in trenutnega tržnega položaja trajnih sirov je treba v Prilogo k Uredbi (ES) št. 414/2008 vključiti nekatere romunske trajne sire, katerih tržni položaj se lahko podpre z zasebnim skladiščenjem za količino, ki lahko stabilizira trg s sirom.
(4)
Uredbo (ES) št. 414/2008 bi bilo zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Priloga k Uredbi (ES) št. 414/2008 se nadomesti z besedilom iz Priloge k tej uredbi.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. julija 2008

Labels: 3
17
6